kardosdrur/scandi-wiki huggingface dataset:
Kjeld Jensen

Kjeld Jensen er en fiktiv person, som optræder i filmene om Olsen-banden. Han spilles af Poul Bundgaard.

Kjeld er gift med Yvonne, med hvem han har børnene Birger, Børge og "lillesøster". Birger og "lillesøster" er dog kun med i den første film Olsenbanden fra 1968, i de efterfølgende film er Børge familiens eneste barn.
De bor i Valby, og deres bolig fungerer ofte som bandens hovedkvarter/tilholdssted, hvor Egon forklarer planen i detaljer.

Kjeld lever en noget underkuet tilværelse; både i hjemmet hos den meget dominerende Yvonne, og "på arbejde" (dvs. i færd med at udføre Egons plan), hvor han ofte er skydeskive for Egons skideballer, når et eller andet i planen går galt. Han er en noget forsigtig og nervøst anlagt person. Han har altid sin jordemodertaske med sig, hvori bandens vigtige arbejdsredskaber findes. Han er iført en brun fløjlsjakke, en newsboy cap, en lys skjorte (typisk hvid eller lyseblå) og butterfly.

Under optagelserne til den fjortende film døde Poul Bundgaard, hvorefter Tommy Kenter overtog rollen som Kjeld i de manglende scener, og blev eftersynkroniseret af Kurt Ravn.

Kjell Jensen 
I den norske version af serien hedder han Kjell, er gift med Valborg, har sønnen Basse og bor på Kampen i Oslo. Han spilles af Carsten Byhring.

Carsten Byhring døde i 1990 og Kjell optræder derfor ikke i den sidste norske Olsenbanden-film Olsenbandens siste stikk (den norske version af Olsen-bandens sidste stik) fra 1999, hvor Dynamitt-Harry overtog i stedet.

Referencer

Eksterne henvisninger 
 

Personer fra Olsen-banden
Nanocover

NanoCover er en dansk virksomhed, der blev etableret i 2005 som Nanocover Scandinavia er nu en del af Nanobiz ApS, som beskæftiger sig med distribution, salg og udvikling af NanoCover, til overfladebehandling. NanoCover er udviklet og produceret ved hjælp af  nanoteknologier.

Børsnotering
Virksomheden blev 2006 noteret på First North, der er den alternative markedsplads under Nasdaq OMX.

Tvivl om produkternes nytteværdi 
Virksomheden blev hurtigt kendt i den brede offentlighed som følge af en større annoncekampagne i bl.a. landsdækkende TV, hvoraf fremgik, at selskabets produkter var særdeledes effektive. Der blev imidlertid i pressen rejst betydelig tvivl om produkternes effektivitet, ligesom virksomheden offentligt lagde sig ud med Dansk Sejlunion, der ligeledes havde stillet spørgsmålstegn ved produkternes kvaliteter. 

Det blev kort efter afsløret, at virksomheden var blevet stiftet og ledet af en selskabstømmer, der var indsat i Horserød Statsfængsel, hvilket indebar, at selskabets børskurs blev reduceret dramatisk med deraf følgende tab for de investorer, der havde investeret i selskabet.

Konceptet overtages af NanoBiz ApS 
Problemerne efter børsnoteringen i NanoCover blev søgt løst ved, at aktiemajoriteten blev overtaget af investorerne Peter Forchammer og Lasse Lindblad, men Forchammer og dennes selskaber gik kort efter konkurs, og det oprindelige selskab bag virksomheden måtte i slutningen af 2008 lukke virksomheden og afskedige medarbejderne. Det lykkedes dog den 29. september 2009 det børsnoterede selskab at sælge konceptet bag NanoCover til det nystiftede anpartsselskab NanoBiz ApS for en købesum på kun 350.000 kr.,

Produkterne sælges gennem webshop 
NanoBiz ApS fungerer som webshop og sælger direkte til private og virksomheder i hele skandinavien. 

Frederik Bach Nielsen overtog NanoCover 1. februar 2015, og siden da er salget allerede mere end fordoblet. På baggrund af den store forøgelse i salget, er der særligt fokus på den fremtidige forretning og dermed også udvidelse af webshoppen til andre markeder.

Kilder og henvisninger

 NanoCover.dk
 NanoCover på First North
 NanoCover på Trustpilot

Fremstillingsvirksomheder i Danmark
Etableret i 2005

Virksomheder i Aalborg
Franz Jäger

Firmaet Franz Jäger er en fiktiv tysk producent af pengeskabe, som optræder i filmene om Olsen-banden (dansk og norsk) og i filmene om deres svenske pendant Jönssonligan. I filmene ligger firmaet i Berlin.

Navnet er givet af Henning Bahs og Erik Balling. Ideen til navnet opstod, da Bahs og Balling optog filmen Forelsket i København fra 1960. Filmen, som var en tysk co-produktion, havde en stillfotograf med på holdet ved navn Franz Jäger. Da Bahs og Balling sidst i 1960'erne lavede den første film om Olsen-banden, lagde den tyske stillfotograf navn til det fiktive hæderkronede pengeskabsfirma.

Navnet er nu blevet varemærkeregistreret af et virkeligt dansk firma. I november 2004 overtog Hans Buch pengeskabsvirksomheden Diplomat Safe. Efterfølgende blev en produktion af et Franz Jäger-brandskab sat i gang og Franz Jäger-navnet er blevet registreret hos både Patent- og Varemærkestyrelsen samt hos Kontoret for Harmonisering i det Indre Marked (Varemærker og Design), således at varemærkeregistreringen nu gælder i hele EU.

I en af Olsen-banden-filmene optræder (ifølge den engelske oversættelse, angiveligt oversat af "Franz Jæger") et pengeskab fra Francis Hunter i Birmingham, og i en anden film optræder der ifølge den franske oversættelse et skab fra Francois Chasseur. "Hunter" og "chasseur" er engelsk og fransk for "jæger".

Der er mindst en rigtig brand- eller pengeskabsmodel, der hedder "Franz Jäger". Som omtalt ovenfor bærer et rigtigt dansk brandskab dette navn. Og i den sydkoreanske film The Good, the Bad, the Weird fra 2008 optræder der et pengeskab med typeskiltet "Franz Jäger Moskva 1925"; det vides dog ikke, om dette typeskilt er ægte.

Siden 2014 har Herning Pengeskabsfabrik produceret pengeskabe med navnet Franz Jäger.

I tv-serien Exit: de norske milliardærer II ser man kort et pengeskab fra Franz Jäger.

Referencer

Eksterne henvisninger 
 

Olsen-banden
Fiktive virksomheder
Lancia Lybra

Lancia Lybra (type 839) var en stor mellemklassebil fra den italienske bilfabrikant Lancia. Modellen afløste Lancia Dedra og blev bygget mellem sommeren 1999 og efteråret 2005.

Modellen var baseret på platformen fra den to år tidligere introducerede Alfa Romeo 156.

Modelhistorie 
Fra introduktionen i september 1999 og frem til produktionens afslutning fandtes Lybra i to forskellige karrosserivarianter: en firedørs sedan (Lybra Berlina) og en femdørs stationcar (Lybra SW).

I løbet af sin levetid fik Lybra intet omfattende facelift, men hovedsageligt i de første år tekniske forbedringer, bl.a. forstærkede rudeoptræk og rudeviskerautomatik.

Den største tekniske ændring berørte fra sommeren 2000 navigationssystemet, som blev opgraderet fra en 8 bit-version ("G2") til en 16 bit-version ("G3") hvilket fik det til at arbejde hurtigere, men også gav problemer med inkompatible datagrupper. Problemet blev yderligere forstærket af, at der kort tid senere ikke længere blev udgivet kortopdateringer til G2-systemet.

Fra efteråret 2003 forsvandt flere mindre udstyrsdetaljer fra modelprogrammet. Kort tid efter udgik flere motorvarianter, så Lybra til sidst kun fandtes med 1,8-liters benzinmotoren og 1,9-liters dieselmotoren.

I slutningen af 2004 udgik Lybra på de fleste markeder, men fortsatte dog i enkelte lande som stationcar med 1,9-liters dieselmotoren.

Tekniske data 

1,6- og 2,0-liters benzinmotorerne og 1,9-liters dieselmotoren kom fra Fiat Bravo, 1,8'eren fra Fiat Barchetta og 2,4-liters dieselmotoren fra Alfa Romeo 156.

I løbet af modellens levetid skete der en del ændringer i motorprogrammet. F.eks. blev 1,6-liters benzinmotoren taget af programmet og 2,0-liters benzinmotoren blev modificeret for at kunne opfylde Euro3-normen, og versionen med automatgear udgik. 1,9-liters dieselmotoren fik sin effekt øget i to omgange, først til 110 hk og senere til 115 hk, og 2,4 JTD først til 140 og senere til 150 hk.

Versionerne med benzinmotor er ikke E10-kompatible.

Udstyrsvarianter 
Typisk for Lancia bød også Lybra allerede i basisversionen på udstyrsdetaljer, som i andre mellemklassebiler kun fandtes som ekstraudstyr mod merpris, som f.eks. el-ruder, ESP, hovedairbags, centrallåsesystem med fjernbetjening og tozonet klimaanlæg. For første gang i en mellemklassebil omfattede standardudstyret også et integreret kontrolsystem, hvor radio og telefon var sat sammen i én enhed og kunne styres gennem menuerne. Enheden kunne som ekstraudstyr udstyres med navigationssystem og integreret mobiltelefon med håndfri betjening.

Over basisversionen fandtes LX-modellen, som derudover havde alufælge, sædebetræk i alcantara og radioanlæg udviklet af Bose.

Specialmodellerne Intensa, Emblema og Executive havde specielle lakeringer, udvalgte interiørdekorationer og specielt sammensatte udstyrspakker.

Referencer

Litteratur 
 Automobil Revue. Katalog 2000, 2001 og 2003 (på tysk og fransk).

Eksterne henvisninger 

 

Lybra
Små mellemklassebiler
Stationcars
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Interzoneturnering

En interzoneturnering var fra 1949 til 1993 en turnering på vej til kampen om verdensmesterskabet i skak. Verdensskakforbundet FIDE indførte efter 2. verdenskrig en treårig VM-cyklus, hvor der blev afholdt zoneturneringer, som kvalificerede til interzoneturneringer, som igen kvalificerede til en kandidatturnering, hvis sejrherre vandt retten til at udfordre verdensmesteren.

Fra 1949 til 1970 blev der kun afholdt én interzoneturnering pr. VM-cyklus. Men i starten af 1970'erne var antallet af stærke spillere så højt, at det var praktisk umuligt at spille alle-mod-alle, så man valgte at gå over til to interzoneturneringer fra og med 1973. I 1982 var tallet øget til tre. Til sidst opgav man alle-mod-alle-turneringerne, som blev erstattet af én stor turnering efter Schweitzer systemet i 1990 og 1993, hvor den sidste interzoneturnering blev spillet. Da VM-titlen i 1993 var blevet splittet mellem FIDEs titel og den "klassiske" VM-titel, som Professional Chess Association på dette tidspunkt stod for, afholdt også PCA en interzoneturnering samme år.

Se også 
 Zoneturnering
 Kandidatturnering

Skakturneringer
Touch (album af Eurythmics)

Touch er det tredje album af den britiske synth pop-duo Eurythmics fra 1983. Det indeholder de tre singler Who's That Girl? , Right By Your Side og Here Comes the Rain Again.

Genren er generelt mere poppet end på det tidligere album Sweet Dreams (Are Made of This), men kan stadig godt kaldes synth pop.

I 2003 blev den rangeret som nummer 500 på Rolling Stone's top 500-liste over bedste album nogensinde, den har også ligget nummer et på listen over de mest solgte albums i USA.

Touch blev den 14. november 2005 genudgivet i luksus-udgave sammen med de andre største Eurythmics-album.

Numre 
Alle numrene er skrevet af Annie Lennox og Dave Stewart, og sunget af Annie Lennox.

Here Comes the Rain Again – 4:54 
Regrets – 4:43 
Right By Your Side – 4:05 
Cool Blue – 4:48 
Who's That Girl? – 4:46 
The First Cut – 4:44 
Aqua – 4:36 
No Fear, No Hate, No Pain (No Broken Hearts) – 5:24 
Paint a Rumour – 7:30

Album fra 1983
Marie-Madeleine-Marguerite d'Aubray, Markise de Brinvilliers

Marie-Madeleine-Marguerite d'Aubray, Markise de Brinvilliers (født 2. juli 1630, død 17. juli 1676) var en fransk giftmorder.

Biografi 
Marie-Madeleine-Marguerite d'Aubray blev født i Paris omkring 1630 og var datter af Dreux d'Aubray, en fransk officer. I 1651 blev hun gift med Markis de Brinvilliers. Hun var en lille kvinde, der var meget smuk og ombejlet og med en fængslende uskyldighed.

Affære og lærdom om gift 
I 1659 præsenterede hendes ægtemand hende for sin ven Godin de Sainte-Croix en smuk ung ritmester med ekstravagant smag og dårligt omdømme. Markise de Brinvilliers blev Godin de Sainte-Croixs elskerinde. Deres forhold blev hurtigt en offentligt skandale, og da hendes mand var flygtet ud af Frankrig for at undgå sine kreditorer, kunne han ikke gøre noget for at stoppe den. I stedet lykkedes det familien d'Aubray at få Sainte-Croix arresteret ved hjælp af et lettre de cachet.
I seks år var Sainte-Croix fange i Bastillen, hvor han efter sigende skulle have gjort sig gode venner med en af sine medfanger, italieneren Exili, der lærte ham alt om gift. Da han forlod Bastillen, lagde han og elskerinden planer om hævn mod hendes far.

Hun eksperimenterede med gift og fik med stor sandsynlighed hjælp af kemikeren Christopher Glaser. Hun fandt sine ofre blandt de fattige, som nød godt af hendes velgørenhed, og de syge, som hun besøgte på hospitalet. I mellemtiden var Sainte-Croix gået konkurs, og han fik den ide, at ikke bare Dreux d'Aubray, men også hans to sønner og hans anden datter skulle forgiftes, så han og markise de Brinvilliers kunne komme i besiddelse af den store familieformue.

Mord 
I februar 1666 gav markisen sin far gift, og i 1670 forgav hun sine to brødre med hjælp fra deres kammerherre La Chaussee. En obduktion fastslog den virkelig dødsårsag, men ingen mistænkte hende. Før hun fik forgiftet sin søster, Therese d'Aubray, døde Sainte-Croix pludseligt, og da han ikke efterlod sig arvinger, blev politiet tilkaldt. De fandt i hans ejendele dokumenter med alvorlige anklager mod markise de Brinvilliers og La Chaussee. De blev arresteret, og efter tortur aflagde de fuld tilståelse.

Straf 

Markisen flygtede imidlertid, først til England, derefter til Tyskland og så til Liege, hvor hun blev arresteret. En fuld beskrivelse af hendes liv og forbrydelser blev fundet imellem hendes papirer. Hun forsøgte at begå selvmord i fængslet. Det lykkedes ikke. Markisen blev bragt til Paris, hvor hun den 16. juli 1676 blev halshugget og hendes lig brændt.

Eksterne henvisninger 
 
 

Kvindelige seriemordere
Kvindelige mordere
Seriemordere fra Frankrig
Personer henrettet ved halshugning
Personer fra Paris
Massimo Podenzana

Massimo Podenzana (født 29. juli 1961 i La Spezia) er en tidligere italiensk landevejscykelrytter. Han vandt etaper i Giro d'Italia og Tour de France.

Eksterne henvisninger 

 

Mandlige cykelryttere fra Italien
Bob Goldenbaum

Bob Goldenbaum (født Bent Goldenbaum, 5. oktober 1933 på Frederiksberg) er en dansk skuespiller, komponist og viseforfatter.

Goldenbaum er nok mest kendt for at have lagt stemme til en lang række figurer, heriblandt Tintin, Trolderik (1991-1992) og ikke mindst Lillebror, trædukken fra tv-serien Kikkassen, hvor han med Ingrid Skovgaard indgik i duoen Ingrid og Lillebror.

Var nær ven med Tintin-kollegaen Peter Kitter.

Goldenbaum optrådte på ny i DR i 2002, men denne gang med sit borgerlige fornavn, Bent, på creditlisten i Mikael Bertelsens tv-serie De uaktuelle nyheder. Igen var det Lillebror-rollen og trædukken, han optrådte med, omend den havde anlagt sig en anden og langt mere selvsikker og fræk stil.

Eksterne henvisninger 
 

Skuespillere fra Danmark
Personer fra Frederiksberg
Dukkeførere
Chepe González

José Jaime González Pico (født 28. juli 1968 i Sogamoso), også kendt som Chepe González, er en tidligere colombiansk landevejscykelrytter. Han vandt etaper i Tour de France og Giro d'Italia. Han vandt også Vuelta a Colombia i 1994 og 1995.

Eksterne henvisninger 

 

Mandlige cykelryttere fra Colombia
Mario Traversoni

Mario Traversoni (født 12. april 1972 i Codogno) er en tidligere italiensk professionel landevejscykelrytter. Han vandt en etape i Tour de France 1997.

Eksterne henvisninger 

 

Mandlige cykelryttere fra Italien
Rodolfo Massi

Rodolfo Massi (født 17. september 1965 i Corinaldo) er en tidligere italiensk professionel landevejscykelrytter. Han vandt en etape i Giro d'Italia 1996 og Tour de France 1998.

Eksterne henvisninger 

 Officielle hjemmeside  
 

Mandlige cykelryttere fra Italien
Lancia Thesis

Lancia Thesis var en bilmodel fra Lancia, som blev produceret fra 2002 til 2009.

Den afløste Lancia Kappa, og fandtes i modsætning til denne kun i én karrosseriform, nemlig 4-dørs sedan.

Motorprogrammet omfattede 5- og 6-cylindrede benzinmotorer samt 5-cylindrede dieselmotorer.

Produktionen af Thesis ophørte i sommeren 2009. En afløser, Lancia Thema, kommer på markedet i løbet af 2011.

Tekniske specifikationer

Kilder og eksterne henvisninger 

Officielt websted  

Thesis
Øvre mellemklassebiler
Forhjulstrukne biler
Biler introduceret i 2002
Biler fra 2000'erne
Serhij Usjakov

Serhij Usjakov (født 11. maj 1968 i Arkhangelsk) er en tidligere ukrainsk landevejscykelrytter. Han vandt etaper i alle tre Grand Toure.

Eksterne henvisninger 

 

Mandlige cykelryttere fra Ukraine
Personer fra Arkhangelsk
Garden Route

Garden Route er et område langs den sydlige kyst af Sydafrika i provinsen Western Cape. Det strækker sig fra Mossel Bay til Storms River langs hovedvej N2 og inkluderer byer som Mossel Bay, George, Knysna, Oudtshoorn, Plettenberg Bay og Nature's Valley.

Området har et maritimt klima med moderat varme somre og milde til kølige vintre. Det er et af områderne med mest nedbør i Sydafrika, især i vintermånederne med de fugtige søvinde fra det Indiske Ocean.

Garden Route ligger mellem bjergene Outeniqua og Tsitsikamma i nord og det Indiske Ocean i syd. Skovene i bjergene har en unik blanding af Kaplandets stedsegrønne småbuske, de såkaldte fynbos (afrikaans for fine buske) og tempererede regnskove. Dette giver udflugtsmuligheder og aktiviteter for økoturisme. Der findes næsten 300 forskellige fuglearter her. I bjergene nær Oudtshoorn ligger de imponerende grotter, Cango Caves, som trækker mange turister til området.

Der er ti naturreservater i området i tilgift til nogle unikke maritime reservater, hvor der findes koralrev og hvor der er delfiner, sæler og en mængde andre havdyr. Forskellige bugter langs Garden Route er ynglested for den truede sydlig rethval, som kommer for at kælve om vinteren og foråret (juli til december).

Et område på 698.363 hektar blev i  2017 udpeget til biosfærereservat under UNESCOs Man & Biosphere program.

Kilder og henvisninger
 

 
Biosfærereservater under UNESCO
Halogenid

Halogenider eller halider er binære forbindelser som består af en halogenatom og et element eller radikal, som er mindre elektronegativt (eller mere elektropositivt) end halogenidet, og skaber dermed en fluorid-, chlorid-, bromid-, iodid- eller astatidforbindelse. 

Alle grundstoffer i alkalimetaller danner halider, som er hvide faste stoffer ved stuetemperatur.

Se også 
 Halogener
 Salt (kemi)

Eksterne henvisning 

 halogenidprøven
Lancia Musa

Lancia Musa er en MPV-model fra Lancia. Modellen blev introduceret på Geneve Motor Show i marts 2004, og salget startede senere samme år. Platformen deles med minibilen Lancia Ypsilon og med Fiat Punto og Fiat Idea.

Modellen findes med en benzinmotor på 1,4 liter, som med 8 ventiler yder 77 hk og med 16 ventiler 95 hk. Derudover findes der dieselmotorer på 1,3, 1,6 og 1,9 liter med effekt fra 70 til 120 hk. Siden 2010 omfatter motorprogrammet kun 1,4 16V og 1,3 Multijet, begge med 95 hk.

Ligesom de øvrige Lancia-modeller sælges Musa ikke officielt i Danmark, men enkelte eksemplarer parallelimporteres dog hertil.

Sikkerhed 
Der er ikke gennemført nogle offentlige kollisionstests af modellen, men søstermodellen Fiat Idea blev i 2006 kollisionstestet af Euro NCAP med et resultat på fire stjerner ud af fem mulige.

Tekniske specifikationer

Kilder 

 Lancia Musa Betriebsanleitung, april 2008 (tysk)

Eksterne henvisninger 

 Officielt websted (engelsk) 

Musa
Mini-MPV'er
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Górnik Zabrze

Górnik Zabrze (polsk: Klub Sportowy Górnik Zabrze) er en polsk fodboldklub hjemmehørende i Zabrze. Der er tale om en af de mest succesrige klubber i Polen med 14 polske mesterskaber.

Titler 

 Polsk Liga (14): 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988 

 Polsk Pokalturnering (6): 1965, 1968, 1969, 1970, 1971, 1972

 UEFA Pokalvindernes Turnering 2'er (1): 1970

Førsteholdstruppen

Nuværende spillertrup 2021 

 Nuværende spillertrup 2021 (90minut.pl)

Kendte spillere 

  Jakub Błaszczykowski
  Jerzy Gorgoń
  Andrzej Iwan
  Hubert Kostka
  Marek Koźmiński
  Włodzimierz Lubański
  Arkadiusz Milik
  Michał Pazdan
  Andrzej Szarmach
  Tomasz Wałdoch

Eksterne henvisninger 

 Klubbens officielle hjemmeside
 Górnik Zabrze (90minut.pl)

Fodboldklubber fra Polen
Etableret i 1948
Zabrze
Candlemass

Candlemass er et svensk episk doom metal-band, dannet i 1980 af bassisten Leif Edling i Stockholm, Sverige.

Medlemmer

Nuværende medlemmer 
 Robert Lowe – Vokal
 Mats Mappe Björkman – Rytmeguitar
 Lars Johansson – Lead guitar
 Leif Edling – Bas
 Jan Lindh – Trommer

Tidligere medlemmer 
 Johan Längqvist – Vokal (Midlertidig vokalist på Epicus Doomicus Metallicus)
Mats Ekström – Trommer (På Epicus Doomicus Metallicus)
 Thomas Vikström – Vokal (På Chapter VI)
 Björn Flodkvist – Vokal (På Dactylis/13th æraen)
 Jejo Perkovic – Trommer (På Dactylis/13th æraen)
 Mats Ståhl – Guitar (På From The 13th Sun)
 Carl Westholm – Keyboard (På Dactylis Glomerata)
 Michael Amott – Guitar (Midlertidig msuiker på Dactylis Glomerata)
 Ian Haugland – Trommer (To sange på Dactylis Glomerata)
 Klas Bergwall – Guitar (Midlertidig musiker på Epicus Doomicus Metallicus)
 Mike Wead – Guitar
 Ulf Edelund – Guitar (En sang på Dactylis Glomerata)
 Patrik Instedt – Guitar (Tre sange på Dactylis Glomerata)
 Messiah Marcolin – Vokal

Diskografi

Studiealbums 
 1986: Epicus Doomicus Metallicus
 1987: Nightfall
 1988: Ancient Dreams
 1989: Tales of Creation
 1990: Live (Live)
 1992: Chapter VI
 1998: Dactylis Glomerata
 1999: From the 13th Sun
 2003: Doomed for Live - Reunion 2002 (Live dobbelt cd)
 2005: Candlemass
 2007: King of the Grey Islands
 2008: Lucifer Rising
 2009: Death Magic Doom
 2010: Ashes to Ashes (Live)
 2012:	Psalms for the Dead
 2019:	The Door to Doom

Singler 
 1987: "Solitude"
 1988: "Samarithan"
 1988: "At the Gallows End"
 1989: "Under the Oak"
 2005: "Assassin of the Light"
 2007: "Black Dwarf"

Eksterne henvisninger 

 Candlemass officielle hjemmeside
 Candlemass på MySpace

Doom metal-grupper
Metalgrupper fra Sverige
Musikgrupper fra 1980
Nicolaj Hansen

Johannes Nicolaj Hansen (født 20. februar 1855, død 25. december 1932) var en dansk musiker, komponist og violinlærer.

Nicolaj Hansen fik fra sit 15. år undervisning i violin, klaver, orgel og teori. I 1881 var han på studieophold hos Charles Dancla i Paris. I disse år spillede han ellers i forskellige københavnske orkestre, bl.a. Tivolis Koncertsals Orkester, hvor han endda var koncertmester og fungerede som stedfortrædende dirigent for Balduin Dahl og var i 9 år medlem af Neruda-kvartetten. Efter forgæves 3 gange at have konkurreret om violinplads i Det Kongelige Kapel blev Nicolaj Hansen i 1885 musikdirektør ved Folketeatret efter C.C. Møller, en plads han holdt i 18 år. 

Hans egentlige betydning ligger dog på det pædagogiske område, idet han efterhånden brugte mange kræfter på instrumentering og arrangementer af andres værker og arbejdet som violinlærer. Han var violinlærer ved Blindeinstituttet fra 1894 og lærer i instrumentation ved Det Kongelige Danske Musikkonservatorium fra 1924-1930. Jævnsides hermed var han dirigent for forskellige amatørorkestre, bl.a. Handels- og Kontorforeningens Kapel og musikforeningen Euphrosynes orkester. Fra 1901 var han formand for Musikforeningen. Han udgav samtidig en overvældende mængde småstykker for violin til undervisningsbrug

Musik 
 Brødrene Ranzau (skuespil 1887)
 Den Anden April (skuespil 1887)
 Uden Midtpunkt (skuespil 1887)
 Lette Dragoner (operette 1892)
 Daphnis og Chloe (operette 1905)
 Kongens Hjerte (skuespil 1913)

 Andersens eventyr (skuespil)
 Prinsesse Lilli (operette)
 En kærlighedsdrøm (pantomime)
 Smaafolk (skuespil)
 Eventyr på fodrejsen (skuespil)
 Romantisk Suite (orkester)
 Ouverture (orkester)
 I dæmringen (orkester)
 en lang række kompositioner for violin 
 3 Strygekvartetter

 violinskole (1891)

Arrangementer
 Trioalbum (4 hæfter)
 over 70 numre for salonorkester
 2 samlinger for 1-3 violiner (ca. 1200 numre)

Kilder m.m. 
 Gerhard Lynge: Danske Komponister i det 20. århundredes begyndelse 
 Dansk biografisk Leksikon 1905 
 Dansk biografisk Leksikon 1979

Eksterne henvisninger 
 
 

Komponister fra Danmark
Violinister fra Danmark
Klassiske komponister fra det 20. århundrede
Luxemburgske euromønter

Luxemburgske euromønter bliver ikke produceret i Luxemburg, men derimod i Holland. Henri af Luxemburgs portræt skal ifølge lov være på alle luxemburgske mønter.

Nationale sider

2 euro jubilæumsmønter

Eksterne henvisninger 
 De luxemburgske euromønter

Euromønter efter land